BH 0e 
intra : cutis interius obtegens non multum absimilis erat priori, 
nigricans enim erat, absque rugis, atque in ambitu coronati 
tantum crassitiem obtinebat : tota pars inferior istius cutis 
carnea erat, præsertim ad medium, ubi conspicua erat massa 
carnea ad guttur usque exporrecta, trium pedum latitudinis, 
crassitudinis sesquipedalis? Cæterum dua ossa, crassitudine 
femoris humani, firmamenti vices et basis obtinebant in hac 
maxilla, cujus pars tertia acetabulum constituebat excipiendæ 
maxillæ superiori. 
Lingua insigniter erat crassa et longa, undique alba cute 
obducta, Iævis, crassiei semicoronati argentei; impulit me 
curiositas investigandi infra hanc cutem contextum, aut conge- 
riem filamentorum nervosum, qui ex sententia quorundam sapo- 
rum discretioni dicati sunt, ac nequaquam obvia illa mihi fuere; 
interim observare licuit ab ejus extremo ad medium usque cons- 
tatam illam esse ex substantia alba, levi, spongiosa, pingui, 
infinitis vesiculis interspersis; adeo ut tamen quo plus ad radicem 
accederes, eo magis musculosa appareret, rubicunda et cruenta 
basin illius sulciebant quatuor aut quinque insignes nervi, me 
judice dicati delationi spirituum ad motum illius necessariorum. 
Quoad gutturis partes, structuram ïillius conspicere non 
licuit, qui enim piscem istum pretio sibi comparaverant, id quod 
in usus proprios redundare poterat præferebant meæ curiositati; 
ideoque inhærendum mihi fuit considerationi duorum hiatuum 
in maxilla superiori conspicuorum, respondentium duabus cavi- 
tatibus, aut foraminibus, quæ vocant fontes, quia piscis iste in 
undis ad insignem altitudinem ejaculatur aquam; situm obti- 
nebant versus capitis medium trium digitorum longitudine a se 
distantia, adeo ut ab eorum superiori parte, ad fundum usque 
maxillæ superioris, quo pertingebant, intercederet fere mensura 
septem pedum regiorum in longitudine ab is fontibus ad 
alterum oculorum septem pedum aderat distantia, adeo ut 
oculi ad invicem dissiderent ad minus quatuordecim pedum 
intervallo : uterque minimus erat comparatione facta ad belluæ 
magnitudinem forma exteriori non multum dissidebant ab 
oculis cæterorum animalium : hoc excepto quod undique 
pilis destituerentur, nec non in palpebrarum extremitatibus : 
ex orbita alterum sed multo labore eduxi, quem eruendo animad- 
vertere mihi licuit a palpebris quam exactissime coërceri, 
